b'\n_START_ARTICLE_\nGo Woo-ri\n_START_SECTION_\nBiografi\n_START_PARAGRAPH_\nWoo-ri dilahirkan di Jeonju, Korea Selatan pada 22 Februari 1988. Beliau belajar di Sekolah Tinggi Seni Daejeon dan Universiti Sukan Kebangsaan Korea. Beliau sebelum ini merupakan seorang pelatih di SM Entertainment sebelum bertukar ke DSP Media.\n_START_SECTION_\nRainbow\n_START_PARAGRAPH_\nWoo-ri membuat kemunculan pertama sebagai penyanyi rap dan ahli terakhir untuk menyertai kumpulan Rainbow. Pada 12 November 2009, Rainbow mengeluarkan album mini, "Gossip Girls". Persembahan pertama kumpulan ini untuk "Gossip Girls" berlangsung dalam Show! Music Core pada 14 November 2009.\n_START_SECTION_\nRainbow Blaxx\n_START_PARAGRAPH_\nWoori, Jaekyung, Seungah dan Hyunyoung membuat kemunculan pertama sebagai Rainbow Blaxx, sub-unit kedua Rainbow yang dibentuk pada tahun 2014. Kumpulan ini mengeluarkan album mini pertama mereka bertajuk RB Blaxx pada 20 Januari 2014.\n_START_SECTION_\nAktiviti solo\n_START_PARAGRAPH_\nPada 10 November 2011, Woo-ri membuat penampilan pertamanya sebagai seorang pelakon dalam filem You\'re My Pet. Pada tahun 2011, Woo-ri telah dipilih sebagai ahli musim kedua Invincible Youth._NEWLINE_Pada 27 Februari 2012, beliau berlakon dalam drama KBS2, I Need a Fairy._NEWLINE_Beliau kemudiannya diberikan peranan pembantu dalam drama Glorious Day (2014) dan Queen\'s Flower (2015).'